**ДЕКАНИЦИ ФИЛОЗОФСКОГ ФАКУЛТЕТА У НИШУ**

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У НИШУ**

**ДЕПАРТМАНУ ЗА АНГЛИСТИКУ ФИЛОЗОФСКОГ ФАКУЛТЕТА У НИШУ**

**Предмет:** извештај о учешћу у међународном програму размене

У складу са Одлуком о одобравању службеног пута број 160/1-16-12-01 коју је на седници 7. јуна 2023. године донело Наставно-научно веће Филозофског факултета, у периоду од 2. јула до 11. августа 2023. године службено сам боравила у САД ради учешћа у међународном програму размене *Study of the U.S. Institutes for Scholars* (SUSI) у организацији Агенције за образовање и културу Владе САД (Bureau of Educational and Cultural Affairs of the U.S. Department of State) и Универзитета Државе Монтана (The University of Montana, UM).

Овај престижни интензивни међународни програм размене и усавршања у области савремене америчке књижевности обухватио је четири недеље боравка на Универзитету у Мизули, држава Монтана као и две недеље стручне екскурзије у Њујорку и Вашингтону. Током трајања програма учествовала сам у низу академских и ванакадемских активности и присуствовала бројним академским и стручним сесијама у циљу бољег упознавања америчке књижевности, културе, друштва и вредности, заједно са учесницима из 17 земаља света номинованим од стране америчких амбасада у матичним државама. По окончању програма, представници Стејт Департмента и академски директори и организатори програма уручили су ми сертификат о успешно завршеном програму *2023 Study of the U.S*. *Institute for Global Scholars on Contemporary American Literature.*

СУСИ програм био је изврсна прилика како за унапређење постојећих курсева и наставе из области америчке књижевности и културе на Департману за англистику тако и за размену идеја са страним колегама из исте области. Неки од резултата и бенефита учешћа у овом програму размене су модификација курсева (у границама дозвољеним акредитацијом) из америчке књижевности, америчких и афроамеричких студија, као и организовање панела и стручних академских скупова, најпре учешће на предстојећој конференцији Европске асоцијације за Америчке студије (EAAS), као и даљи развој идеје за монографију из области америчке књижевности.

Захваљујем се Наставно-научном већу, Деканици Факултета, Продекану за финансије и Департману за англистику на одобреном одсуству.

С поштовањем,

Подносилац извештаја,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ана Коцић Станковић, ванредни професор

У Нишу, \_\_\_\_\_\_ 2023.