|  |
| --- |
| **Стандард 1: Структура студијског програма**  Докторске студије имају најмање 180 ЕСПБ бодова, уз претходно остварени обим студија од најмање 300 ЕСПБ бодова на основним академским и мастер академским студијама, односно на завршеним интегрисаним академским студијама. Докторска дисертација је завршни део студијског програма докторских студија. |
| **Опис (највише 300 речи):**  Докторске академске студије психологије су студије трећег степена, трају три године, а њиховим завршетком се остварује 180 ЕСПБ и стиче се академски назив *доктор психолошких наука*. Могу их уписати кандидати који су на претходним нивоима студија остварили 300 ЕСПБ, под условима прецизније описаним у Стандарду 7. Циљеви студијског програма и компетенције које се стичу завршетком студија описани су у Стандарду 3 и 4. Стандард 5 садржи комплетан курикулум студијског програма.  План докторских студија обухвата обавезне и изборне предмете који се одвијају током прва четирисеместра, а пети и шести семестар обухватају предмете који се тичу израде докторске дисертације. Изборне предмете кандидат бира у складу са својим подручјем интересовања и у договору са ментором код кога намерава да ради докторску дисертацију.  Сви докторанди у првом и другом семестру похађају обавезне базичне теоријско-методолошке предмете (Методологија истраживања у психологији 1 и 2) и изборне предмете груписане у два изборна блока који се нуде наизменично током прва четири семестра (обухватају базичне теоријске и методолошке предмете, као и предмете који припадају различитим подручјима примењене психологије), а имају и три обавезна студијска истраживачка рада током три прва семестра. Изради и одбрани нацрта истраживања за докторску дисертацију у четвртом семестру докторанд може да приступи уколико је реализовао Студијски истраживачки рад штампан у научном часопису 2. На трећој години студент приступа прикупљању и обради података у складу са одобреним нацртом у оквиру Истраживања за докторску дисертацију 1, затим интерпретира добијене податке у оквиру Истраживања за докторску дисертацију 2. Последња етапа је Израда и одбрана докторске дисертације у којој су приказани сви елементи спроведеног научног истраживања. Кандидат пред комисијом брани дисертацију када се за то стекну сви формални услови.  Студент може током студија, као факултативне, бирати и полагати и предмете који чине структуру других студијских програма трећег степена, али њима не може заменити предмете са студијског програма на који је уписан. Уколико одређени део студија студент проведе на некој другој високошколској институцији у оквиру програма мобилности, признавање испита врши се сагласно уговору о учењу који се сачињава пре одласка на размену.  Питања од значаја за реализацију докторских академских студија психологије регулисана су Правилником о докторским академским студијама Филозофског факултета у Нишу (<https://docs.google.com/document/d/1S80-eXHNSmxuPmCNLYk1CuMvgntUIXsi/edit>), као и Правилником о поступку припреме и условима за одбрану докторске дисертације Универзитета у Нишу (<file:///E:/Documents/Downloads/pravilnik_o_postupku_pripreme_i_uslovima_za_odbranu_doktorske_disertacije%20(1).pdf)>. |
| **Прилози за стандард 1:**  **Прилог 1.1.** Публикација установе  Веб-сајт: [www.filfak.ni.ac.rs](http://www.filfak.ni.ac.rs)  Веб-сајт на енглеском језику: <https://intl.filfak.ni.ac.rs/en>  Блог: <https://blog.filfak.ni.ac.rs/>  Портал за упис: <https://upis.filfak.ni.ac.rs/>  Портал за студенте: <http://studenti.filfak.ni.ac.rs/>  Издања Факултета: <https://izdanja.filfak.ni.ac.rs/> |