**Табела 5.2** Спецификација предмета

| Студијски програм/студијски програми: Основне академске студије историје | | | | | | | |
| --- | --- | --- | --- | --- | --- | --- | --- |
| Врста и ниво студија: основне академске студије | | | | | | | |
| **Назив предмета: Историја Срба од 1300. до 1391. године** | | | | | | | |
| **Наставник (Презиме, средње слово, име): Ђекић Н. Ђорђе**  **Сарадник (Презиме, средње слово, име): Милић Драгана** | | | | | | | |
| Статус предмета: обавезни | | | | | | | |
| Број ЕСПБ: 4 | | | | | | | |
| Услов: Положен колоквијум | | | | | | | |
| **Циљ предмета:** Упознавање са прошлошћу српског народа у наведеном периоду: даље јачање државе (територијално, организационо, привредно), процес дезинтеграције државе Немањића, одолевање страним притисцима и формирање нових облика српске државности. Особености политичког и друштвеног развоја Босне. | | | | | | | |
| **Исход предмета:** Студент ће бити у стању да саопшти, повеже, објасни, оцени, протумачи, просуди чињенице из историјских извора. Најважнији су *Животи краљева и архиепископа српских, Душанов законик,* повеље најважнијих манастира изграђених у то време: Св. Стефан у Бањској, Грачаница, Дечани, Св. Арханђели код Призрена. Исто важи и за литературу у вези са овим предметом. Очекује се да активно примењује знања стечена у блиским предметима (Помоћне историјске науке – структура повеља, настанак оригинала и преписа, канцеларије итд), (Увод у историјске студије – унутрашња критика наративних извора ради одређивања времена и места њиховог настанка, „објективност“ аутора итд.). Осим тога, биће у стању да направи разлику између новије критичке литературе и застарелих ставова и даље присутних у делу литературе – Милутинови бракови, узроци и околности распада Српског царства, прилике у Србији након Косовске битке итд. Очекује се да уопшти и усклади појединачна знања у целовиту слику развитка српског (друштвени односи – обавезе зависног становништва, посебно нестанак отрока и сокалника, те промене у заједницама влаха, промене у култури – исихазам, световна књижевност у градским насељима) и суседних народа (ритерска култура обликована појачаним утицајима са запада Европе, почеци сеоба Срба, међурелигијске супротности и сличности – односи са Римокатоличком црквом и појава ислама). | | | | | | | |
| **Садржај предмета**. Грађански рат и крај Милутинове владе 2. Милутиново законодавство и ктиторска делатност 3. Стефан Дечански 4. Освајања краља и цара Душана 5. Душанов законик 6. Босна у време бана Стјепана II Котроманића 7. Босна Твртка I Котроманића 8. Српске земље од 1355. до 1371. године 9. Пропаст Мрњавчевића и Николе Алтомановића 10. Балшићи, кнез Лазари Вук Бранковић 11. Косовска битка и последице 12. Сеобе Срба 13. Развој друштвених односа 14. Привреда | | | | | | | |
| **Литература:**  *Историја српског народа* I, Београд 19992, 449-476, 496-603.  *Историја српског народа* II, Београд 19992, 21-47.  М. Благојевић, Д. Медаковић, *Историја српске државности*, Нови Сад 2000, 206-266.  С. Ћирковић, *Историја средњовековне босанске државе*, Београд 1964, 88-112, 118-152, 157-160.  Ђ. Ђекић, *Законодавна делатност краља Милутина*, Рума 2001, 57-117.  **Извори:**  *Византијски извори за историју народа Југославије*, том VI, Београд 1986, 145-153, 295-306.  Данилови настављачи, *Данилов ученик, други настављачи Даниловог зборника*, Београд 1989, 68-78.  П. Ивић, М. Грковић, *Дечанске хрисовуље*, Нови Сад 1976, 303-309.  *Душанов законик*, Београд 1986, 57-89. | | | | | | | |
| **Број часова активне наставе** | | | | | | Остали часови | |
| Предавања:  2 | Вежбе:  2 | Други облици наставе: | | | Студијски истраживачки рад: |
| **Методе извођења наставе** аналитичка, компаративна, синтетичка | | | | | | | |
| **Оцена знања (максимални број поена 100)** | | | | | | | |
| **Предиспитне обавезе** | | | **поена** | Завршни испит | | | *поена* |
| активност у току предавања | | | 25 | писмени испит | | | 55 |
| усмени испит | | |  |
| колоквијум-и | | | 20 | *..........* | | |  |
| семинар-и | | |  |  | | |  |